Pohjois-Korean lippu
Punainen väri edustaa vallankumouksellista isänmaallisuutta. Sinisten raitojen sanotaan merkitsevän "Korean kansan pyrkimystä liittyä koko maailman vallankumouksellisiin ja taistella itsenäisyyden, ystävyyden ja rauhanaatteen puolesta".
Cookinsaarten lippu
Cookinsaarten lippu otettiin virallisesti käyttöön 4. elokuuta 1979. Lippu on hyvin samankaltainen kuin muutkin Tyynenmeren entisten brittiläisten siirtomaiden liput. Se koostuu Britannian laivaston "Blue Ensign" -lipusta, jonka ulkoreunassa on 15 valkoisen, viisisakaraisen tähden muodostama kehä. Tähdet kuvastavat saariston viittätoista saarta, Blue Ensign ja sen tangonpuoleisessa yläkulmassa oleva Union Jack puolestaan siteitä Isoon-Britanniaan. Sininen taustaväri edustaa valtamerta.